14 MORGUNBLAÐIÐ , ÞRIÐJUDAGUR 19 . APRIL 1988 Nýi tónlistarskólinn 10 ára : Alltaf þörf fyrir tónlistarskóla - segirRagnar Björnsson skólastjóri Nýi tónlistarskólinn heldur um þessar mundir upp á 10 ára starf saf mæli sitt . í tílef ni af þvf verða haldnir tónleikar f Bú - staðakirkju í Reykjavík i kvöld , þríðjudagskvöld , og á sumar - daginn f yrsta halda nemendur ásamt nokkrum kennurum sínum norður i land tíl tónleika - halds á Akureyrí , Hvamm - stanga og í Hrafnagilsskóla . Ragnar Björnsson er stofnandi Nýja tónlistarskólans og hef ur veríð skólastjorí frá upphafi . Hann var spurður um tíldrög að stof nun þessa skóla : „ Eftir að ég hætti sem organ - isti við Dómkirkjuna var mér boð - ið að starfa í Svíþjóð og þegar ég var á heimleið eftir að hafa kann - að málið ákvað ég að hafna því . Ég taldi mig heldur jafnvel vilja svelta á íslandi en starfa erlendis . Fljótiega kom upp þessi hugmynd að stofna nýjan tónlistarskóla og ég hóf að vinna að undirbúningi þess . " Alltafþörf — Var ljóst að þörf væri á nýj - um skóla ? „ Það er alltaf þörf fyrir tónlist - arskóla því það er eins og þeir geti aldrei annað eftirspurn . Ég hafði lengi starfað við tónlistar - kennslu , var skólastjóri Tónlistar - skólans í Keflavfk og vissi að það yrði ekki vandamál að fá nemend - ur . Eftir að ríki og borg höfðu samþykkt stofnun skólans og að taka þátt í kostnaði eins og gert er ráð'fyrir í lögum var mér ekk - ert að vanbúnaði . Ég fékk nokkra reynda kennara til liðs við mig og skólinn fékk inni í þremur stofum í Breiðagerðisskóla . Nýi tónlistarskólinn var fyrstu þrjú árin í Breiðagerðisskóla en flutti síðan í nærri 500 fermetra húsnæði við Armúla þar sem eru 7 kennslustofur og allstór salur , sem notaður er til hljómsveitaræf - inga . " Segir Ragnar húsnæðið vel nýtt enda nemendur tæplega 300 og stundum þarf að kenna á skrif - stofu skólastjórans . Kennarar eru 24 og fer mikið af kennslunni fram á eftirmiðdögum og einnig er kennt á laugardögum . Yfirkennari píanódeildar er Rögnvaldur Sigur - jónsson , Pétur Þorvaldsson og Árni Arinbjarnar eru yfirkennarar strokdeildar og Sigurður Demetz yfirkennari söngdeildar . „ Við höfum kennt á flest hljóð - færi nema hvað nokkuð hefur vantað á blásturshljóðfærin . í haust verður þeim hins vegar bætt við og þá getum við smám saman bætt þeim í hljómsveit skól - ans . Fram að þessu höfum við lagt áherslu á að byggja upp strok - hljóðfæradeild sem nú er orðin nokkuð' öflug . " Píanóið áhugavert Tveir nemendur Ragnars Björnssonarí píanóleik eru þeir Arinbjörn Árnason og Friðrik Guðnason . „ Ég er búinn að læra í nærri 10 ár , " segir Arinbjörn , sem er 17 ára , „ og tek ég burt - fararpróf í vor og á tónleikaferða - laginu norður spila ég eitt verk af þeim sem ég leik á burtfarar - prófstónieikunum . " „ Ég tek í vor próf upp í 7. stig , " segir Friðrik , sem er 14 ára og hefur verið 6 ár í Nýja tónlistar - skólanum . „ Ég valdi píanóið af því að mér fannst það áhugavert hljóðfæri og það verður bara að koma í ] jós hver ferillinn verður . " Nýi tónlistarskólinn starfar þannig á svipaðan hátt og aðrir tónlistarskólar , tekur nemendur inn á byrjunarstigi eða lengra komna og kennir þeim allt fram á háskólastig og reyndar áfram ef svo ber undir . Skólinn hefur þó lagt sérstaka áherslu á eitt atriði umfram önnur Áhersla á hópkennslu „ Það er hópkennslan . Við tók - um strax upp nýtt form í kennsl - unni — það að hafa nokkra nem - endur saman t tímum en það fer eftir kennurum og nemendum hvernig það er útfært nánar . Allir nemendur fá vissulega einkatima sína eins og jafnan í hljóðfæra - kennslu en hlutfall hóptíma er meira hjá okkur . Ragnar Björnsson skólastjóri Nýja tónlistarskólans . Kostir þess eru einkum þeir að nemandinn fær strax reynslu af því að spila fyrir aðra , hlusta á aðra spila og gagnrýna það og hann lærir líka að venja sig við sviðsskrekk ef svo má segja . Þetta getur líka vakið upp nokkra keppni meðal nemenda sem ég held að sé holl í tónlistarnámi , ekki síst fyrir þá sem ætla að leggja tónlist fyrir sig . Þeir þurfa sífellt að standa í einhvers konar samkeppni þegar þeir koma út á tónlistar - brautina . Hins vegar koma líka þau tíma - bil í náminu að þetta hentar alls ekki fyrir nemandann og þá leggj - um við alla áherslu á einkatímana . í þessu sambandi mætti þó minn - ast á eitt atriði sem mér finnst mikilvægt að nemendur kynnist en það er að kenna sjálfir . Það er holl reynsla fyrir þá að segja yngri nemendum til , á því læra menn mikið og ég reyni að gefa nemendum tækifæri til þess á hentugum tíma í náminu . " Tónleikaferðalag Sem fyrr segir minnist Nýi tón - listarskólinn 10 ára afmælisins með tónleikum í Bústaðakirkju í kvöld og hefjast þeir kl " . 20.30 . Þar koma fram nokkrir nemendur úr framhaldsdeild . Leikin verða verk eftir Mozart , Granados , Beet - hoven , Chopin , Deberiot , Árna Harðarson , Ravel og Vivaldi . Eru þetta bæði einleiks - og kammer - verk , fram kemur strokhljómsveit undir stjórn Árna Arinbjarnar og sinfóníuhljómsveit nemenda og kennara skólans sem Ragnar Björnsson stjórnar . Síðar í vikunni verða síðan haldnir tónleikar á nokkrum stöðum á Norðurlandi . A æfingu . Morgunbiaðíð / Þorkeil Sinfóníuhljómsveit skipuð nemendum og kennurum kemur fram á tónleikunum i kvöld . Grímsnes : Ný kolsýruverksmiðja vígð á Hæðarenda Selfossi . Ný verksmiðja , Kolsýruvinnsl - an hf. , á Hæðarenda f Grímsnesi var f ormlega tekin f notkun fyrir skömmu . Arsframleiðsla verk - smiðjunnar er 320 - 400 tonn og unnt er að auka hana . Kolsýran er unnin úr borholu sem er skammt frá verksmiðjunni og gefur hún um eitt kíló á sólar - hring . Að undangengnum mælingum sem búnaðarfélag hreppsins stóð fyrir var borað á Hæðarenda 1983 . Rannsóknir á holunni sýndu að hún gaf mjög hreina kolsýru og var því mjög álitleg til virkjunar . 24. janúar 1987 var stofnað hlutafélag um verksmiðjuna og reist 200 fermetra verksmiðjuhús . Heildarkostnaður við verksmiðjuna er um 15 milljónir króna . Vélabúnaður verksmiðjunnar er þýskur og mjög sjálfvirkur . Við verksmiðjuna mun starfa einn maður í fullu starfi og annar í hálfu starfi . Arsnotkun kolsýru hér á landi er um 450 - 500 tonn , mest við iðnað . Verksmiðjan á Hæðarenda framleið - ir mjög ódýra kolsýru og getur boð - ið hana á hagstæðu verði . Það getur leitt til þess að gróðurhúsabændur telji hana arðvænlega við gróður - húsaræktun . Verði af því má gera ráð fyrir að ársþörfin á kolsýru verði 1500 tonn . Guðmundur Sigurðsson , Hæðar - enda , er formaður stjórnar Kolsýru - vinnslunnar hf. , Birgir Sigurðsson , Hæðarenda , og Böðvar Pálsson , Búrfelli , eru meðsjómendur . Birgir fer með framkvæmdastjórn fyrir - tækisins . — Sig . Jóns . Jón örn Bjarnason efnafrœðing - ur hjá Orkustofnun , Pétur Sig - urðsson efnafræðingur og stjórnarmennirnir Guðmundur Sigurðsson , Hæðarenda , Birgir Sigurðsson , Hæðarenda , og Bððvar Pálsson oddvití , BúrfeUi . Séð heim að Hæðarenda , verk - smiðjan er fremst á myndinni . Morgunblaðið / Sigurður Jónsson